open-index/open-wikipedia-markdown huggingface dataset:
வைகறை

[thumb|300px|வைகறை [மெல்லொளிக்கு முன்னரான காலைப்பொழுது என சிலவேளைகளில் கருதப்படுகின்றது. சிலவேளை சூரியோதத்தைக் குறிப்பிடுவதாகக் கருதப்படுகின்றது.]]

**வைகறை** (*Dawn*) அல்லது **விடியற் காலை** அல்லது **அதிகாலை** சூரியோதயத்திற்கு முன் ஏற்படும் மெல்லொளிக்கு முன்னான நேரமாகும். இது சூரியன் காலையில் கிழக்குத் திசையில் உதிப்பதற்கும், அதற்கு சுமார் மூன்று மணி நேரத்திற்கு முன்னர் உள்ள நேரத்திற்கும் இடைப்பட்ட காலப்பொழுதாகும். அதாவது பிரம்ம முகூர்த்தம் என்று குறிப்பிடப்படும் (அதி)காலை மூன்று மணி முதல் காலை ஆறு மணி வரையிலான பொழுதே அதிகாலை எனப்படுகிறது. நம் காதுகளுக்கு இனிமை தரும் கூவலைத் தந்திடும் சேவலின் குரல் கேட்டிடும் பொழுதாகும்.இக்காலம் முன் சூரியோதய சந்தியொளி அல்லது சூரியோதய காலம் எனவும் அழைக்கப்படும். இது சூரிய ஒளியின் மெல்லிய ஒளியாக, சந்தியொளியின் ஆரம்பமாக அடையாளப்படுத்தப்படுகிறது. இவ்வேளையில் சூரியன் அடிவானத்தின் கீழ் இருக்கும்.

மார்கழி மாதத்தில் அதிகாலையில் வான்வெளியில் அதிக அளவில் காணப்படுகிற ஓசோன் வாயு அதிக அளவில் ஆக்சிசனை வெளியிடுவதால், வீட்டு வாசலில் கோலமிடும் மகளிர் அக்காற்றை சுவாசிப்பதால் நாள் முழுவதும் நோய் எதிர்ப்புச் சக்தி அதிகரித்து புத்துணர்வுடன் திகழ்கின்றனர். மார்கழி மாத அதிகாலையில் வைணவ அன்பர்கள் நாமசங்கீர்த்தனம் செய்தும், சைவ அன்பர்கள் வீதிகளில் பசனை பாடியும் அதிக அளவில் ஆக்சிசனை சுவாசிக்கின்றனர். அந்நேரத்தில் நடைப்பயிற்சி மேற்கொள்பவர்கள் ஆரோக்கியத்துடன் வாழ்கின்றனர். ஆரோக்கியம் மட்டுமன்றி புத்தி கூர்மை உடையவராகவும், திறமையுள்ளவராகவும் திகழ்பவர்கள் அதிகாலை எழுபவர்கள். அதிகாலை தூக்கத்திலிருந்து எழுபவர்கள் கண்பார்வை அதிக வயது வரை நன்றாக இருக்கும். சர்க்கரை நோயாளிகள் தங்களுடைய அதிகரிக்கும் உடலின் அதிகாலை சர்க்கரை அளவை, அதிகாலை, மிதமான உடற்பயிற்சிகள் மூலம் குறைக்கலாம்.

## இவற்றையும் பார்க்க
*வானம்

## மேற்கோள்கள்

## வெளி இணைப்புகள்

*Worldwide timetable for dawn time calculation

பகுப்பு:ஒரு நாளின் பகுதிகள்
பகுப்பு:புவியின் தோற்றப்பாடுகள்
பகுப்பு:காலம்
பில்லேசுவர் தேவாலயம்

**பில்லேசுவர் தேவாலயம்** (*Billeswar Devalaya*) இந்தியாவின் அசாம் மாநிலம் நல்பாரியில் உள்ள ஒரு பழமையான இந்து கோவிலாகும். இக்கோவில் சிவனுக்காக அர்ப்பணிக்கப்பட்டுள்ளது.  500 ஆண்டுகளுக்கு முன் இக்கோவில் கட்டப்பட்டதாக கருதப்படுகிறது. துர்கா பூசையின் போது எருமை உள்ளிட்ட விலங்குகள் மற்றும் பறவைகளை பலியிடுவது இந்த கோவிலில் பழங்கால பாரம்பரியம் மற்றும் சடங்காகும். இச்சடங்கு பலியைக் காண ஆயிரக்கணக்கான பக்தர்கள் கோவிலில் குவிந்து வணங்குவர். 

## மேற்கோள்கள்

பகுப்பு:அசாமில் உள்ள இந்துக் கோயில்கள்
வசுதேவர் தேவாலயம்

**வசுதேவர் தேவாலயம்** (*Basudev Devalaya*) இந்தியாவின் அசாம் மாநிலம் நல்பாரியில் உள்ள பலிகாரியா கிராமத்தில் அமைந்துள்ள ஒரு பழமையான இந்து கோவிலாகும். இக்கோவில் வசுதேவருக்காக அர்ப்பணிக்கப்பட்டுள்ளது. 1714-1744 ஆம் ஆண்டு காலத்தில் அகோம் மன்னர் சுதன்பா இக்கோவிலைக் கட்டினார்.
## வரலாறு
வசுதேவர் தேவாலயத்தில் சுவாரசியமான ஒரு கதை இணைக்கப்பட்டுள்ளது. உள்ளூர் நாட்டுப்புறக் கதைகளின்படி, ஒருமுறை மீனவரின் மீன்பிடி வலை ஏழு நாட்களுக்கு செயமங்கல் பீல் எனப்படும் குளத்தில் சிக்கிக்கொண்டது. ஏழாவது நாளில், கடா ககர் என்ற உள்ளூர்வாசி, வசுதேவர் அந்த மீன்பிடி வலையிலிருந்து விடுபட விரும்புவதாகக் கனவு கண்டார். கனவு பற்றிய செய்தி அகோம் மன்னர் சுதன்பாவுக்கும் எட்டியது. உடனடியாக அந்த இடத்தில் இருந்த இரண்டு கற்களை அகற்ற அவர் முயன்றார். ஆனால், முயற்சி தோல்வியடைந்ததால் அங்கேயே வசுதேவருக்கு கோயிலைக் கட்டினார்.

## மேற்கோள்கள்

பகுப்பு:அசாமில் உள்ள இந்துக் கோயில்கள்
2022 லங்கா பிரிமியர் லீக்

**2022 லங்கா பிரிமியர் லீக்** (*2022 Lanka Premier League* அல்லது *Mazaplay LPL T20*) என்பது இலங்கை, லங்கா பிரிமியர் லீக் (LPL) இருபது20 துடுப்பாட்டத் தொடரின் மூன்றாவது பதிப்பாகும். இத்தொடர் 2022 திசம்பர் 6 முதல் 23 வரை நடைபெற்றது.

முன்னாள் இலங்கை ஆரம்பத் துடுப்பாளர் சனத் ஜயசூரியா, முன்னாள் பாக்கித்தான் பந்து வீச்சாளர் வசீம் அக்ரம், முன்னாள் மூத்த மேற்கிந்தியத் துடுப்பாளர் விவியன் ரிச்சர்ட்ஸ் ஆகியோர் இத்தொடரின் விளம்பரத் தூதர்களாக செயற்பட்டனர்.

இறுதிப் போட்டியில் யாழ்ப்பாணம் கிங்சு அணி கொழும்பு கிங்சை இரண்டு இலக்குகளால் வென்று, மூன்றாவது தடவையாக எல்.பி.எல் கோப்பையை வென்றது. வெற்றியாளர்களுக்கு $100,000 அமெரிக்க டாலர்களும், இரண்டாவது அணிக்கு $50,000 உம் வழங்கப்பட்டன.

## அணிகள்

## அரங்குகள்

## அணிகளும் நிலைகளும்

*முதல் நான்கு அணிகள் வெளியேற்ற நிலைக்கு முன்னேறினார்கள்
* தகுதியாளர் 1 இற்கு முன்னேற்றம்
* நீக்கலாளரிற்கு முன்னேற்றம்

## லீக் நிலை

புதுப்பிக்கப்பட்ட நிரல் 2022 அக்டோபர் 14 அன்று வெளியிடப்பட்டது.

----

----

----

----

----

----

----

----

----

----

----

----

----

----

----

----

----

----

----

## மறுவாய்ப்புச் சுற்றுகள்

### முதல்நிலை
#### தகுதியாளர் 1

#### நீக்கலாளர்

#### தகுதியாளர் 2

### இறுதி

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:லங்கா பிரிமியர் லீக்
பகுப்பு:2022இல் துடுப்பாட்டம்
பகுப்பு:2022 இல் இலங்கை
தர்மசாலா சட்டமன்றத் தொகுதி

**தர்மசாலா சட்டமன்றத் தொகுதி** (*Dharamshala Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 18 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:காங்ரா மாவட்டம்
மண்டகத்தே பறவைகள் சரணாலயம்

**மண்டகத்தே பறவைகள் சரணாலயம்** (*Mandagadde Bird Sanctuary*) இந்தியாவின் கர்நாடக மாநிலத்தில் உள்ள சிமோகா மாவட்டத்தில் அமைந்துள்ளது. சிமோகா நகரிலிருந்து  30 கிலோமீட்டர் தொலைவிலுள்ள மண்டகத்தே கிராமத்திற்கு அருகில் இத்தீவு அமைந்துள்ளது. 1.14 ஏக்கர் பரப்பளவில் அமைந்துள்ள இந்த தீவு காடுகளாலும் துங்கா நதியாலும் சூழப்பட்டுள்ளது. சிமோகாவிலிருந்து  தீர்த்தல்லி வரை செல்லும் தேசிய நெடுஞ்சாலைக்கு மிக அருகில் சரணாலயம் உள்ளதால் இங்கு எளிதில் சென்றடைய முடியும். வற்றாத துங்கா நதியால் சூழப்பட்ட தீவு என்பதால், இந்த இடத்திற்கு புலம்பெயர்ந்த பறவைகள் வந்து அடைகாக்கும்.

## சரணாலயம்
நாட்டிலுள்ள 20 முக்கியமான சரணாலயங்களில் ஒன்றான மண்டகத்தே சரணாலயம் சூலை மற்றும் செப்டம்பர் மாதங்களில் பறவைகளை அதிக அளவில் ஈர்க்கிறது. சூலை முதல் செப்டம்பர் வரை, ஆகத்து மாதத்தின் உச்ச பருவத்தில், பல வகையான பறவைகள் சரணாலயம் உள்ள இத்தீவில் முட்டையிடுகின்றன. பருவமழையின் போது துங்கா நதியில் தீவு ஓரளவு மூழ்கும் என்பதால் பறவைகள் கூடு கட்ட மரங்களின் மேல் கிளைகளை விரும்புகின்றன.

பருவ காலத்திதில் 5,000 எண்ணிக்கைக்கும் மேற்பட்ட பறவைகள் கூடு கட்டுவதற்கு இந்த சரணாலயம் ஒரு முக்கியமான இடமாகும்.   வினோதமான இச்சிறிய தீவில்  கொக்கு, கரும்புள்ளி மீன்கொத்தி, வெண் கழுத்து நாரை, இராக் கொக்கு, அகலவாய் நாரை போன்ற பல்வேறு வகை பறவைகள் இங்கு காணப்படுகின்றன. பல்வேறு வகையான பறவைகளை பார்வையிட கண்காணிப்பு கோபுரம் அமைக்கப்பட்டுள்ளது. கூடு கட்டும் பறவைகளை நெருக்கமாகப் பார்க்க இங்கு படகு சவாரியும் செய்யலாம்.

## பறவைகள்
thumb|நீர் பறவைகள், மண்டகத்தே தீவு, சிமோகா, இந்தியா
பருவ காலத்தில்  மூன்று வகையான புலம்பெயர்ந்த பறவைகள் சரணாலயத்தின் பசுமையான சுற்றுப்புறங்களுக்கு கூட்டமாக வந்து டிசம்பர் மாதம் வரை இருக்கின்றன.

* மைடன் கொக்கு 
* பாம்புத் தாரா 
* சின்ன நீர்க்காகம்

ஆகத்து மாதம் நிலவும் உச்ச பருவத்தில், 5,000 எண்ணிக்கைக்கும் மேற்பட்ட பறவைகள் சரணாலயத்திற்கு வருகை தருவதாக மதிப்பிடப்பட்டுள்ளது.
[வலது|thumb| [பெரிய கொக்கு|பெரிய பறவை]]
மண்டகத்தேக்கு சிமோகாவிலிருந்து  30 கிலோமீட்டரும் மங்களூரிலிருந்து 140 கிலோமீட்டரும் பெங்களூரில் இருந்து 345 கி.மீ. தொலைவிலும் உள்ளது.

## மேற்கோள்கள்

## புற இணைப்புகள்

பகுப்பு:கர்நாடகத்தின் பறவை புகலிடங்கள்
பகுப்பு:சிவமொக்கா மாவட்டம்
முற்பகல்

**முற்பகல்** என்பது பகற்பொழுதில் 8 மணி முதல் நண்பகல் 12 மணிக்கு முன்பு வரை உள்ள இடைப்பட்ட காலப்பொழுதாகும். திருவள்ளுவர் அருளிய திருக்குறளில், 

**பிறர்க்கின்னா முற்பகல் செயிற் றமக்கின்னா**

**பிற்பகல் தாமே விளையும்**

என்று  முற்பகலில் ஒருவர் பிறருக்குத் தீங்கு விளைவித்தால், பிற்பகலில் அதன் விளைவாக அவருக்குத் தீங்கு ஏற்படும் என்று குறிப்பிடுகிறார். 

**முற்பகல் செய்தான் பிறன் கேடு தன்கேடு பிற்பகல்**

என்று இளங்கோ அடிகளால் அருளப்பட்ட சிலப்பதிகாரம், அதே கருத்தை முற்பகல் வார்த்தையுடன் தெளிவுபடுத்துகிறது.
## மேற்கோள்கள்

பகுப்பு:காலம்
தண்டையார்பேட்டை மெற்றோ நிலையம்

**தண்டையார்பேட்டை மெற்றோ நிலையம்** (*Tondiarpet metro station*) என்பது சென்னை மெற்றோவின் வழித்தடம் 1-ன் விரிவாக்கத்தில் உள்ள ஒரு மெற்றோ தொடருந்து நிலையம் ஆகும். இது நீல வழித்தடத்தில் (சென்னை மெட்ரோ) உள்ள 26 நிலையங்களில் ஒன்றாகும். இந்த நிலையம் தண்டையார்பேட்டை உள்ளிட்ட சென்னையின் பிற வடக்கு பகுதிகளுக்குச் சேவை செய்கிறது.

## நிலைய அமைப்பு

 

## வரலாறு
இந்த நிலையம் 14 பிப்ரவரி 2021 அன்று நீலத்தடத்தின் வடக்கு விரிவாக்கத்தின் தொடக்கத்துடன் திறக்கப்பட்டது.

## மேலும் பார்க்கவும்

* சென்னை மெட்ரோ நிலையங்களின் பட்டியல்
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்

* 
* ''UrbanRail.Net'' – descriptions of all metro systems in the world, each with a schematic map showing all stations.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
முன்னிரவு

**முன்னிரவு** என்பது சூரியன் மறைவிற்குப் பிறகு, அதாவது மாலை சுமார் 6 மணிக்குப் பிறகு, இரவு 10 மணிக்கு இடைப்பட்ட காலப் பொழுதாகக் குறிக்கப்படுகிறது.
## மேற்கோள்கள்

பகுப்பு:காலம்
அர்த்தசாமம்

**அர்த்தசாமம்** என்பது நடுஇரவு என்றும், நள்ளிரவு என்ற பெயரிலும் அழைக்கப்படுகிறது. இதுவே அர்த்த ராத்திரி என்றும் குறிப்பிடப்படுகிறது.

விசுவரூப தரிசனம், காலச்சந்தி, உச்சிக்காலம், சாயரட்சை, **அர்த்தசாமம்** ஆகியவை முறையே, கோயில்களில், அதிகாலை, காலை, நண்பகல், மாலை, நள்ளிரவு நேரங்களில் நடத்தப்படும் பூசைகளாகும். இவற்றில் நள்ளிரவுப் பூசையானது, கோயில் நடை சாத்தும் நேரத்திற்கு முன்னர் செய்விக்கப்படும் அர்த்தசாமப் பூசையாகும். மதுரை மீனாட்சி சுந்தரேசுவரர் கோயில் அர்த்தசாமப் பூசை இரவு 8 மணிக்கு நடைபெறுகிறது. திருச்செந்தூர் சுப்பிரமணியசுவாமி கோயில் அர்த்தசாமப் பூசையானது இரவு மணி 9:45 முதல் 10:30 வரையிலான இடைப்பட்ட நேரத்தில் செய்விக்கப்படுகிறது.
## References

பகுப்பு:காலம்
பின்னிரவு

**பின்னிரவு** என்பது இரவு பத்து மணியிலிருந்து இரவு இரண்டு மணிக்கு இடைப்பட்ட காலப்பொழுதாகும். ஒவ்வோர் ஆங்கிலப் புத்தாண்டும் மார்கழி மாதம் (2023 ஆம் ஆண்டு மார்கழி மாதம் 16 ஆம் நாள்) பின்னிரவில் பிறக்கும்.

1994 ஆம் ஆண்டு மணிமேகலை பிரசுரம் வெளியீடு மூலமாக தமிழ்வாணன் அவர்களின் 'பின்னிரவு' என்ற புத்தகம் வெளியிடப்பட்டது.

2022 ஆம் ஆண்டு திசம்பர் 14 ஆம் நாள் 'பின்னிரவு' நடைபெற்ற உலகக் கால்பந்து  இரண்டாவது அரையிறுதிப் போட்டியில் மொரோக்கோ அணி, பிரான்சு அணியால் தோற்கடிக்கப்பட்டது.
## மேற்கோள்கள்

பகுப்பு:காலம்
ஆண்ட்வெப்

***ஆண்ட்வெப்*** (*AntWeb*=எறும்புவலை) என்பது எறும்புகள் பற்றிய முன்னணி தகவல்களைக் கொண்ட இணையத் தரவுத்தளமாகும். இது எறும்பு மாதிரிகள் படங்கள் மற்றும் பதிவுகள் மற்றும் இயற்கை வரலாற்றுத் தகவல்களைச் சேமித்துள்ளது. நவம்பர் 2014 நிலவரப்படி 35,000 உயிரலகு எறும்புகளில் 490,000க்கும் மேற்பட்ட மாதிரிகளை ஆவணப்படுத்துகிறது. இது 2002-ல் பிரையன் எல். பிஷரால் அமைக்கப்பட்டது. மேலும் இதை நிறுவ அமெரிக்க டாலர்கள் 30,000 செலவானது.

## மேற்கோள்கள்

## வெளி இணைப்புகள்
* இணையதளம்
பகுப்பு:தரவுத்தளங்கள்
மயோபோபோன்

***மயோபோபோன்*** (*Myopopone*) என்பது ஆம்ப்லியோபோனினே என்ற துணைக்குடும்பத்தில் உள்ள எறும்புகளின் பேரினமாகும். இந்த பேரினத்தில் இரண்டு சிற்றினங்கள் உள்ளன. ஒன்று தற்போதுள்ள *மயோபோபோன் காசுடேனியா* மற்றொன்று அழிந்துபோன *மயோபோபோன்  சைனென்சிசு.* மாதிரி இனமான *மயோபோபோன் காசுடேனியா* இந்தோ மலேயன் மற்றும் இந்தோ-ஆத்திரேலிய பகுதிகள் மற்றும் சீனாவில் காணப்படுகின்றன. புதை படிவ இனம், *மியோபோபோன் சைனென்சிசு*, ஆரம்பக்கால மையோசீனிலிருந்து அறியப்படுகிறது.

## சிற்றினங்கள்
* *மயோபோபோன் காசுடேனியா* (சுமித், 1860)
* † *மயோபோபோன் சைனென்சிசு* ஜாங், 1989

## மேற்கோள்கள்

## வெளி இணைப்புகள்

* 

பகுப்பு:Articles using diversity taxobox
பகுப்பு:எறும்புகள்
பகுப்பு:கணுக்காலி பேரினங்கள்
கௌதம சித்தார்தன்

**கௌதம சித்தார்தன்** (*Gowthama Siddarthan*) நவீன தமிழ் இலக்கியத்தில் சிறுகதை, கட்டுரை, கவிதை, சினிமா விமர்சனம், இலக்கிய விமர்சனம் என தீவிரமாக இயங்கி வருகிறார். இவர் இதற்கு முன்பு உன்னதம்  என்ற தீவிர இலக்கிய நடதியுள்ள நிலையில், தற்போது தமிழி என்ற பெயரில் நாளிதழ் வடிவிலான இலக்கிய இதழைத் தொடங்கியுள்ளார். தனது தமிழி இதழை பழங்குடியினர், விளிம்புநிலை மக்களைக் கொண்டு வெளியிடச் செய்து வருகிறார். இப்படி விளிம்புநிலை மக்களை இலக்கிய இதழை வெளியிடச் செய்வது தமிழ் இலக்கிய உலகில் முற்றிலும் ஒரு புதிய நிகழ்வாகும்.

கௌதம சித்தார்த்தன் தமிழ்ச் சிறுகதை எழுத்தாளர்களுள் குறிப்பிட்டுச் சொல்லக் கூடிய ஒருவராவார். தமிழ்ச் சிறுகதைகள் குறித்துக் கறாரான பார்வை உடையவரான இவர் ‘பொம்மக்கா’, ‘பச்சைப் பறவை’ ஆகிய சிறுகதைத் தொகுப்புகளை வெளியிட்டு உள்ளார். பின்நவீனத்துவ பாணியைச் சிறுகதை என்னும் புனைவுக்குள் கொண்டுவந்த செயற்பாட்டில் இவருக்கும் பங்குண்டு. கொங்கு வட்டாரத்தில் கிராமியப் பகுதியின் நம்பிக்கை, சடங்குகள் குறித்த நாட்டார் வாழ்வியலையும் கதைகளாக்குகிறார். கொங்கு வட்டாரத்தை கதைக்களமாகவும், கொங்கு வட்டாரச் சொற்களை எழுத்துக்களாகவும் பயன்படுத்துவது இவரது சிறப்பாகும்.
## எழுதிய நூல்கள்
#ஆயுத வியாபாரத்தின் அரசியல்
#உலக சினிமாவும் தமிழ் அடையாளமும்
#கருத்து சுதந்திரத்தின் அரசியல்
#சாதி அரசியல் அதிகாரம்
#பொம்மக்கா
#மூன்றாவது சிருஷ்டி
#யாராக இருந்து எழுதுவது
#சங்ககால சாதி அரசியல்
#பச்சைப் பறவை
#முருகன் - விநாயகன்
#தமிழ் சினிமாவின் மயக்கம்

## மேற்கோள்கள்

பகுப்பு:வாழும் மக்கள்
பகுப்பு:தமிழ் எழுத்தாளர்கள்
உமாசந்திரன்

**உமாசந்திரன்** (14 ஆகத்து 1914 – 11 ஏப்ரல் 1994)) தமிழ்நாட்டில் வாழ்ந்த தமிழ் எழுத்தாளர். முள்ளும் மலரும் எனற இவரது புதினம் 1978ஆம் ஆண்டில் திரைப்படமாக வெளிவந்தது.  இவரது இயற்பெயர் பூர்ணம் ராமச்சந்திரன். 

## பிறப்பு
உமாசந்திரன் சொந்தவூர் தமிழ்நாட்டில் திருநெல்வேலி மாவட்டத்தில் உள்ள முன்னீர்பள்ளம் ஆகும். அவ்வூரிலுள்ள சிவன் கோவிலுள்ள பூர்ணகிருபேசுவரைப் போற்றி இவர் குடுபத்து ஆண்கள் பெயருக்கு முன்னால் பூர்ணம் என்னும் அடைமொழியை இணைப்பது வழக்கம். இவர் தந்தை பூர்ணம் கிருபேசுவர ஐயர் ஆந்திர மாநிலம் விசாகபட்டினத்தில் பணியாற்றியபொழுது, அங்கு 1914 ஆகத்து மாதம் 14ஆம் நாள் இவர் பிறந்தார். இவர் தாயின் பெயர் உமாபார்வதி; இவர் தம்பியர் பெயர் பூர்ணம் விசுவநாதன், பூர்ணம் சோமசுந்தரம், பூர்ணம் பாலகிருட்டிணன் இவர் தம்பியர்.

## படைப்புகள்
# அன்புச்சுழல்
# அன்புள்ள அஜிதா
# ஆகாயம் பூமி
# ஒன்றிய உள்ளங்கள்
# காயகல்பம்; 1998; *இதயம் பேசுகிறது* இதழில் வெளிவந்த தொடர்
# முள்ளும் மலரும், கல்கி நடத்திய வெள்ளிவிழா நாவல் போட்டியில் முதற்பரிசு பெற்றது   தமிழ் இலக்கிய வரலாறு - சி. பாலசுப்பிரமணியன்; 27ஆம் பதிப்பு 1998; மணமலர் பதிப்பகம், சென்னை; பக். 356
# பாசவியூகம்
# புகையும் பொறியும்
# பொழுது புலர்ந்தது
# வாழ்வுக்கு ஒரு தாரகை
# வானொலியில் சங்கமித்த இதயங்கள் 

### மொழிபெயர்ப்புகள்
# பன்கர்வாடி - வெங்கடேஷ் மாட்கூல்கர் எழுதிய மராத்தியப் புதியனம்; நேசனல் புக் டிரஸ்ட் 

## சான்றடைவு

பகுப்பு:1914 பிறப்புகள்
பகுப்பு:1994 இறப்புகள்
பகுப்பு:தமிழக எழுத்தாளர்கள்
பகுப்பு:திருநெல்வேலி மாவட்ட எழுத்தாளர்கள்
சாகோடி

**சாகோடி** (*Chakodi*) என்றும் **சகோடி** அழைக்கப்படுவது மொறுமொறுப்பான இந்தியக் கார நொறுக்குத்தீனியாகும். இதனைத் தமிழகத்தில் ஆந்திரா முறுக்கு என்பர். சாகோடி அரிசி மாவினைக் கொண்டு செய்யப்படுகிறது. இது வட்ட வடிவில் சிறிய அளவில் இருக்கும்.

## தேவையான பொருட்கள்
சாக்கோடி செய்ய அரிசி மாவு மற்றும் மிளகாய்ப் பொடி தேவைப்படுகிறது.

## மேற்கோள்கள்

பகுப்பு:இந்திய நொறுக்குத்தீனி வகைகள்
பீகாரில் இருந்து திகார் வரை

**பீகாரில் இருந்து திகார் வரை**: என்பது ஒர் அரசியல் புத்தகமாகும். அரசியல் பயணம் குறித்த இந்நூல் சவகர்லால் நேரு பல்கலைக்கழகத்தின் தலைவரும், பெகுசராய் மக்களவைத் தொகுதியின் வேட்பாளருமான முன்னாள் இந்திய பொதுவுடமை கட்சி உறுப்பினருமான கண்ணையா குமாரால் எழுதப்பட்ட ஒரு நினைவுக் குறிப்புமாகும். தற்போது இவர் இந்திய தேசிய காங்கிரசின் அரசியல்வாதியாக உள்ளார். இது 3 அக்டோபர் 2016 ஆம் ஆண்டு அக்டோபர் மாதம் 3 ஆம் தேதியன்று வெளியிடப்பட்டது.  

## கதை
கண்ணையா குமார் தனது குழந்தைப் பருவம் முதல் திகார் சிறை வரையிலான வாழ்க்கையைப் பற்றி இந்தப் புத்தகத்தில் எழுதியுள்ளார்.
## மேற்கோள்கள்

பகுப்பு:நூல்கள்
ஊட்டி வர்க்கி

**ஊட்டி வர்க்கி** (*Ooty varkey*) என்பது கோதுமை மாவு, அரிசி, ரவை, தண்ணீர், நெய், சர்க்கரை மற்றும் உப்பு ஆகியவற்றால் செய்யப்படும் ஒரு வகை பிஸ்கட் உணவு ஆகும். இது நன்கு வறுத்ததாகவோ அல்லது சுடப்பட்டதாக இருக்கலாம். இது பிரெஞ்சு அடுமனையின் உள்ளூர் காலனித்துவ கால மறு தயாரிப்பாகக் கருதப்படுகிறது.

## வரலாறு
இந்தியாவில் காலனி ஆதிக்கத்திலிருந்தே, ஊட்டி வர்க்கிக்கு பிரபலமானது. இது எப்படி, எப்போது வந்தது, எப்படி வர்கி என்று அழைக்கப்பட்டது என்பது யாருக்கும் தெரியாது.

## புவிசார் குறியீடு முயற்சிகள்
ஊட்டி அடுமனை உரிமையாளர்கள் சங்கத் தலைவர் ஊட்டி வர்க்கிக்கு புவிசார் குறியீடு வழங்கினால், ஊட்டியில் உள்ள அடுமனைகளுக்கு வரப்பிரசாதமாக அமையும் எனத் தெரிவித்தார். வர்க்கி தயாரிப்பதற்கான பொருட்களை உள்ளூரிலிருந்தே பெறுகிறார்கள். ஊட்டியில் உள்ள நீர் மற்றும் வானிலையின் பண்புகள் வர்க்கிக்கு தனித்துவமான சுவையை அளிக்கிறது.

## விலங்கு கொழுப்பு
ஊட்டி வர்க்கியில் விலங்குகளின் கொழுப்பு இல்லை. ஊட்டியில் 90க்கும் மேற்பட்ட வர்கி உற்பத்தியாளர்கள் உள்ளனர். இவர்களில் யாரும் விலங்குகளின் கொழுப்பை வர்க்கி உற்பத்தியில் பயன்படுத்துவதில்லை.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

[பகுப்பு
[பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:நீலகிரி மாவட்டம்
பகுப்பு:இந்திய நொறுக்குத்தீனி வகைகள்
பகுப்பு:மாச்சில்லுகள்
ஆனி சட்டமன்றத் தொகுதி

**ஆனி சட்டமன்றத் தொகுதி** (*Anni Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது குல்லு மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 25 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:குல்லு மாவட்டம்
கோவூர் சட்டமன்றத் தொகுதி

**கோவூர் சட்டமன்றத் தொகுதி** (*Kovur Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதி ஆகும். நெல்லூர் மாவட்டத்தில் உள்ள 8 தொகுதிகளில் இதுவும் ஒன்று. இது முன்னர் புச்சிரெட்டிபாலம் சட்டமன்றத் தொகுதி என அழைக்கப்பட்டது.

ஒய். எஸ். ஆர். காங்கிரசு கட்சியின் நல்லபரெட்டி பிரசன்ன குமார் ரெட்டி தற்போது இத்தொகுதியின் சட்டமன்ற உறுப்பினராக உள்ளார்.

## கண்ணோட்டம்
இது பிரகாசம் மாவட்டத்தில் உள்ள கந்துகூர், காவாலி, ஆத்மகூர், நெல்லூர் நகரம், நெல்லூர் நகர்ப்புறம்  மற்றும் நெல்லூர் மாவட்டத்தில் உதயகிரி ஆகிய ஆறு சட்டமன்றத் தொகுதிகளுடன் நெல்லூர் மக்களவைத் தொகுதியின் ஒரு பகுதியாகும்.

## மண்டலங்கள்

## புச்சிரெட்டிபாலம் சட்டப் பேரவை உறுப்பினர்கள்

## கோவூர் சட்டப் பேரவை உறுப்பினர்கள்

## மேற்கோள்கள்


பகுப்பு:ஆந்திரப் பிரதேச சட்டமன்றத் தொகுதிகள்
மகாகவி பாரதி நகர்

**மகாகவி பாரதி நகர்** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில், 13.125800°N, 80.262100°E என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 28 மீட்டர் உயரத்தில் அமைந்துள்ள ஒரு புறநகர்ப் பகுதியாகும். சுருக்கமாக, எம். கே. பி. நகர் என்றும் அழைக்கப்படும் இப்பகுதிக்கு, வியாசர்பாடி, கொடுங்கையூர், பெரம்பூர், எருக்கஞ்சேரி, சத்தியமூர்த்தி நகர், கவியரசு கண்ணதாசன் நகர் மற்றும் முல்லை நகர் ஆகியவை அருகிலுள்ள முக்கியமான ஊர்களாகும்.

சென்னை மாநகரப் போக்குவரத்துக் கழகம் மூலம், மகாகவி பாரதி நகர் பகுதிக்கு பேருந்து சேவைகள் அளிக்கப்படுகின்றன. இங்கு பேருந்து நிலையம் அமையப் பெற்றுள்ளதால், இங்கிருந்தும் சென்னை மாநகரின் பல பகுதிகளுக்கும் பேருந்துகள் இயக்கப்படுகின்றன. சென்னை மாநகரப் பேருந்துகளில் மூத்த குடிமக்கள் இலவசமாகப் பயணிக்கும் பொருட்டு, அதற்குரிய டோக்கன் 2022 ஆம் ஆண்டு திசம்பர் 21 ஆம் நாள் முதல் வழங்கப்படுகிற சென்னை மாநகரப் போக்குவரத்துக் கழக அலுவலகங்களில், மகாகவி பாரதி நகர் பேருந்து நிலையமும் ஒன்று.  இங்கிருந்து சுமார் 3 கி.மீ. தூரத்திலேயே வியாசர்பாடி ஜீவா தொடருந்து நிலையம் அமைந்துள்ளது. சுமார் 5.5 கி.மீ. தூரத்திலுள்ள பேசின் பாலம் சந்திப்பு தொடருந்து நிலையம் மூலமும் இங்குள்ள மக்கள் பலனடைகின்றனர். இந்தியா முழுவதும் பயணம் செய்து கொள்ளும் வகையில் அமைந்துள்ள புரட்சித் தலைவர் டாக்டர் எம். ஜி. இராமச்சந்திரன் மத்திய இரயில் நிலையம், மகாகவி பாரதி நகர் பகுதியிலிருந்து சுமார் 8 கி.மீ. தொலைவிலுள்ளது. இங்கிருந்து 32 கி.மீ. தொலைவில் சென்னை பன்னாட்டு வானூர்தி நிலையம் அமைந்துள்ளது.

சென்னையிலுள்ள 135 காவல் நிலையங்களில் மகாகவி பாரதி நகர் காவல் நிலையமும் ஒன்று.

மகாகவி பாரதி நகர் பகுதியானது, பெரம்பூர் (சட்டமன்றத் தொகுதி)க்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
பப்பீர்

**பப்பீர்** (*PubPeer*) என்பது ஒரு வலைத்தளம் ஆகும். இது வெளியிடப்பட்ட ஆய்வுக் கட்டுரைகளை, பயனர்கள் விவாதிக்கவும் மதிப்பாய்வு செய்யவும் அனுமதிக்கிறது. எனவே, இது ஆய்வுக்கட்டுரை வெளியீட்டிற்குப் பிந்தைய சக மதிப்பாய்வு தளமாச் செயல்படுகிறது.

இந்தத் தளம் ஒரு விமர்சனத் தளமாகச் செயல்படுகிறது. இத்தளம் பல உயர்மட்ட ஆவணங்களில் உள்ள குறைபாடுகளை சுட்டிக்காட்டியும், சில சந்தர்ப்பங்களில் வெளியிடப்பட்ட ஆய்வு முடிவுகளைத் திரும்பப் பெறவும் வழி வகுத்ததோடு அறிவியல் மோசடிகளையும் வெளிக்கொணர்ந்துள்ளது. இதனைத் திரும்பப் பெறுதல் வலைப்பூ குறிப்பிட்டுள்ளது. பெரும்பாலான தளங்களுக்கு மாறாக, இது அநாமதேய வெளியீட்டிற்கு பிந்தைய கருத்துரையை அனுமதிக்கிறது. இது ஒரு சர்ச்சைக்குரிய அம்சமாகும். இதன் வெற்றிக்கான முக்கிய காரணியாக இதுவே உள்ளது. இதன் விளைவாக, பப்பீர் மீது சில பயனர்கள் அவதூறு குற்றச்சாட்டுகள் சுமத்தப்பட்டன. இதற்கேற்ப இணையதளம் இப்போது வர்ணனையாளர்கள் பொதுவில் சரிபார்க்கக்கூடிய உண்மைகளை மட்டுமே பயன்படுத்த வேண்டும் எனத் தெரிவித்தது.

## மேலும் பார்க்கவும்

* ஜர்னல் கிளப்
* JournalReview.org
* பப்லோன்சு

## மேற்கோள்கள்

## மேலும் படிக்க

* 

## வெளி இணைப்புகள்

* திரும்பப் பெறுதல் கண்காணிப்பில் PubPeer தேர்வுகள்
பகுப்பு:அறிவியல் வழிமுறைகள்
பகுப்பு:ஆய்வியல் முறைகள்
யாவ்னெல்லா

***யாவ்னெல்லா*** (*Yavnella*) என்பது லெப்டானிலினே என்ற துணைக்குடும்பத்தில் உள்ள எறும்புகளின் பேரினமாகும். இதன் இரண்டு சிற்றினங்கள் இந்தியாவிலும் இஸ்ரேலிலும் காணப்படுகின்றன.  இந்த பேரினம் ஆண் மாதிரிகளிலிருந்து மட்டுமே அறியப்படுகிறது.

## சிற்றினங்கள்
* *யாவ்னெல்லா அர்கமணி* குக்லர், 1987- இஸ்ரேல்
* *[[யாவ்னெல்லா இண்டிகா]]* குக்லர், 1987– இந்தியா

## மேற்கோள்கள்

## வெளி இணைப்புகள்
* 

பகுப்பு:எறும்புகள்
பகுப்பு:கணுக்காலி பேரினங்கள்
யாவ்னெல்லா இண்டிகா

**யாவ்னெல்லா இண்டிகா** (*Yavnella argamani*) என்பது *[[யாவ்னெல்லா]]*  பேரினத்தினைச் சார்ந்த எறும்பு சிற்றினமாகும். இந்த சிற்றினம் 1987-ல் குக்லரால் விவரிக்கப்பட்டது. இது இதன் பேரினத்தில் உள்ள இரண்டு சிற்றினங்களில் ஒன்றாகும். இது இந்தியாவில் காணக்கூடியது.

## மேற்கோள்கள்

## வெளி இணைப்புகள்

* 

பகுப்பு:எறும்புகள்
கிகேல்லா

***கிகேல்லா*** என்பது யூலோபிடே குடும்பத்தைச் சேர்ந்த ஹைமனோப்டெரான் பூச்சிகளின் ஒரு வகை. இவை இந்தியாவில் கர்நாடகா மற்றும் கேரள மாநிலங்களில் உள்ள நெற்பயிர்களிலிருந்து மட்டுமே அறியப்படுகின்றன.  *கிக்கேல்லா ஓரைசே* என்ற ஒரு விவரிக்கப்பட்ட சிற்றினம் உள்ளது.

## விளக்கம்
*கி. ஓரைசே* பூச்சியின் உடல் நீளம் சுமார் 1.2 மி.மீ. ஆகும். இந்த பூச்சியை இதேபோன்ற *மினோடெட்ராசுடிகசு* சிற்றினத்திலிருந்து முதுகுப்பகுதியில் காணப்படும் சிறுகேடயம் போன்ற அமைப்பில் எந்த பள்ளங்களும் இல்லாததால் வேறுபடுத்தி அறியலாம். இதன் இறக்கைகள் மூன்று மடங்குக்கு மேல் அகலமாக இருக்கும். ஒரு இணை வால் மயிர்க்கால் மற்றவற்றை விட மிக நீளமானது.

விருந்தோம்பி இனம் இதுவரை அறியப்படாத போதிலும், இந்தப் பூச்சி ஒட்டுண்ணியாகும். நெல் வயல்களுடனான இதன் தொடர்பு, இது ஒரு உயிரியல் கட்டுப்பாட்டு உயிரியாகச் செயல்படக்கூடிய இதன் செயல் நெல் தீங்குயிரியினைக் கட்டுப்படுத்த இதனை ஒட்டுண்ணியாகப் பயன்படுத்தலாம்.

## மேற்கோள்கள்

பகுப்பு:கணுக்காலி பேரினங்கள்
கதிகே கடற்கரை

**கதிகே கடற்கரை** (*Kadike Beach*)  இந்தியாவின் கர்நாடகா மாநிலம்உடுப்பி மாவட்டத்தில் உள்ள பதனிதியூர் என்ற சிறிய கிராமத்தில் அமைந்துள்ளது. இந்த கடற்கரை மல்பே கடற்கரையிலிருந்து  3.5  கிமீ தொலைவில் உள்ளது. இது ஒரு பிரபலமான சுற்றுலாத் தலமாகவும் , கர்நாடகாவின் கடற்கரையோரத்தில் உள்ள முக்கிய மீன்பிடித் துறைமுகமாகவும் உள்ளது.

## அசரே கடற்கரை பூங்கா
துர்காம்பா யுவக விருந்தா மற்றும் மகிளா விருந்தா என்ற கிராமத்தைச் சேர்ந்த சமூக இளைஞர் அமைப்பினரின் தன்னார்வத் தொண்டர்கள் கதிகே கடற்கரைக்கு அருகில் தனித்துவமான கடற்கரைப் பூங்காவைக் கட்டியுள்ளனர். பெருந்தொற்று ஊரடங்கு காலத்தில் அந்த அமைப்பின் தன்னார்வலர்களால் கடற்கரைக்கு அருகில் உருவாக்கப்பட்ட சட்டவிரோத குப்பை கொட்டும் மண்டலம்  பொழுது போக்கு பூங்காவாக மாற்றப்பட்டது.  

அசரே கடற்கரைப் பூங்கா ₹ 18 இலட்சம் செலவில் கட்டப்பட்டது. இது எந்த அரசாங்க உதவியும் இல்லாமல் மக்களால் கொண்டு வரப்பட்டது. பூங்காவில் 6.5 அடி உயர இந்திய சுதந்திரப் போராட்ட வீரர் சுபாஷ் சந்திரபோஸ் சிலை, 15 கற்காரை  பெஞ்சுகள், குடிசைகள், ஊஞ்சல்கள் மற்றும் குழந்தைகள் விளையாடும் இடத்தில் ஒரு சாய்வு தளம் போன்றவை இடம்பெற்றுள்ளன. 

## சோதனை அலை மின் நிலையம்
சுசி உலகாய ஆய்வு மையத்தின் பொறியாளரும் தலைவருமான விஜய் குமார் எக்டே ஏப்ரல் 2015 ஆம் ஆண்டு ஏப்ரல் மாதம் 15 ஆம் தேதியன்று  கதிகே கடற்கரையிலிருந்து 250 மீட்டர்  தொலைவில் அலை மின் நிலையம் ஒன்றை நிறுவினார். இந்த அமைப்பு ஏழு அடி உயர மேடையில் இரண்டு அடி விட்டம் மற்றும் நான்கு அடி நீளம் கொண்ட உருளை இணைக்கப்பட்டது. அலைகளின் மின்னோட்டத்தின் காரணமாக இந்த உருளை மிதக்கிறது, இதையொட்டி இணைக்கப்பட்ட கருவிகள் பொறிமுறையை இயந்திரத்தனமாக இயக்குகிறது  

இந்த சோதனைத் திட்டத்தில் 5 வாட்கள் கொண்ட 19 பல்புகள் இணைக்கப்பட்டன, அவை உருவாகும் அலை ஆற்றலின் விளைவாக ஒளிரும். தொழில்நுட்பம் 2006 ஆம் ஆண்டு  காப்புரிமையைப் பெற்றது. ஆனால் அதிக அலைகள் உள்ள பகுதிகளுக்கு மட்டுமே இது பொருத்தமானதாக இருக்குமென வழங்கப்பட்டது. 
## மேற்கோள்கள்

பகுப்பு:உடுப்பி மாவட்டத்திலுள்ள ஊர்களும் நகரங்களும்
அர்நாத் சிங் யாதவ்

**அர்நாத் சிங் யாதவ்** (*Harnath Singh Yadav*)(பிறப்பு 1 ஏப்ரல் 1941) என்பவர் உத்தரப்பிரதேசத்தினை சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி உறுப்பினர். இவர் இந்திய நாடாளுமன்றத்தின் மேல்சபையான மாநிலங்களவையில் உத்தரப்பிரதேசத்தைப் பிரதிநிதித்துவப்படுத்தும் வகையில் நாடாளுமன்ற உறுப்பினராக 2018ஆம் ஆண்டு தேர்ந்தெடுக்கப்பட்டார். இவர் மைன்புரி மாவட்டத்தில் உள்ள கோபால்பூர் கிராமத்தைச் சேர்ந்தவர்.

அர்நாத் சிங் யாதவ் ஒரு முன்னாள் சட்டமேலவை உறுப்பினர் ஆவார். இவர் மைன்புரியிலிருந்து இட்டாவிற்கு குடிபெயர்ந்தார். ஆர். எஸ். எஸ். சேவகராகப் பணியாற்றிய பின்னர் பாஜக மாநில பொதுச் செயலாளராக ஆனார். இவர் முன்னாள் முதல்வர் கல்யாண் சிங்குக்கு நெருக்கமானவர். இவர் 1996-ல் சுயேச்சையாகச் சட்ட மேலவை உறுப்பினராகவும், பின்னர் 2002-ல் ஆக்ரா பட்டதாரி தொகுதியிலிருந்து சமாஜ்வாதி கட்சியின் ஆதரவுடன் தேர்ந்தெடுக்கப்பட்டார். 2014ல் நடந்த சட்டமன்றத் தேர்தலில் தோல்வியடைந்த இவர், பாரதிய ஜனதா கட்சியில் சேர்ந்தார். 2017 உத்தரப்பிரதேச தேர்தலில், யாதவர்கள் நிறைந்த மாவட்டமான மைன்புரியின் பொறுப்பாளராக பாஜக இவரை நியமித்தது.

## மேற்கோள்கள்

பகுப்பு:வாழும் மக்கள்
பகுப்பு:1941 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
சென்னை தொடருந்து கோட்டம்

**சென்னை இரயில்வே கோட்டம்** (*Chennai railway division*) என்பது தென்னக இரயில்வேயின், இந்தியாவின் வட தமிழ்நாடு மற்றும் தெற்கு ஆந்திரப் பிரதேசத்தின் மாவட்டங்களை உள்ளடக்கிய ஒரு இரயில்வே கோட்டமாகும். தற்போது இது 697.42 கி.மீ. க்கும் அதிகமான பாதை நீளத்தைக் கொண்டுள்ளது. இதன் நிர்வாக தலைமையகம் சென்னையில் உள்ளது. இது தென்னக இரயில்வேயின் தலைமையகமாகவும் உள்ளது.

## தொடருந்து நிலையங்கள் மற்றும் நகரங்களின் பட்டியல்
பட்டியலில் சென்னை ரயில்வே கோட்டத்தின் கீழ் உள்ள நிலையங்கள் மற்றும் அவற்றின் நிலைய வகை ஆகியவை அடங்கும்.

பயணிகளுக்காக மூடப்பட்ட நிலையங்கள் -

* பாடி இரயில் நிலையம் (செயல்படவில்லை)
* அண்ணாநகர் இரயில் நிலையம் (செயல்படவில்லை)

## திட்டங்கள் மற்றும் மேம்பாடு
* மே 2022ல், தாம்பரம் - செங்கல்பட்டு இடையே 30கி.மீ நீளமுள்ள மூன்றாவது தொடருந்து பாதை ரூ590கோடியினில் கட்டி முடிக்கப்பட்டு பிரதமர் நரேந்திர மோதியால் நாட்டிற்கு அர்பணிக்கப்பட்டது. இதன் மூலம் புறநகர் தொடருந்து சேவையை அதிகரிக்கலாம்.

* சென்னை எழும்பூர் - சென்னை சென்ட்ரல் இரயில் நிலையங்களுக்கிடையே 4.3கி.மீ நீளமுள்ள 4வது தொடருந்து பாதையை நிர்மாணிக்க 279கோடி ஒதுக்கப்பட்டு கட்டி முடிக்கப்பட்டது.

* இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் சென்னை கோட்டத்தில் பின்வரும் நிலையங்கள் தேர்ந்தெடுக்கப்பட்டன, சென்னைக் கடற்கரை, செங்கல்பட்டு, சென்னை பூங்கா, பரங்கிமலை, கிண்டி, மாம்பலம், கூடுவாஞ்சேரி, பெரம்பூர், திருவள்ளூர், அரக்கோணம்,  திருத்தணி, ஜோலார்பேட்டை,அம்பத்தூர்,  கும்மிடிப்பூண்டி, போன்ற நிலையங்கள் தமிழ்நாட்டிலிருந்தும், சூளூர்பேட்டை தொடருந்து நிலையம் ஆந்திராவிலிருந்தும் தேர்ந்தெடுக்கப்பட்டன.

01 மார்ச் 26ஆம் அன்று, பிரதமர் நரேந்திர மோதி,  சென்னை கடற்கரை - எழூம்பூர் இடையே 4.3கி.மீ நீளத்திற்கு புதியதாக கட்டடமைக்கப்பட்ட 4வது தொடருந்து பாதையை நாட்டிற்கு அர்பணித்துவைத்தார்.. கூடுதல் பயணிகள் மற்றும் சரக்கு ரயில் சேவைகளை எளிதாக்குவதன் மூலமும், அலுவலகம் செல்பவர்கள், தகவல் தொழில்நுட்ப வல்லுநர்கள், மாணவர்கள் மற்றும் வர்த்தகர்கள் உட்பட லட்சக்கணக்கான தினசரி பயணிகளுக்கு பயனளிப்பதன் மூலமும் சென்னை புறநகர் ரயில் வலையமைப்பின் செயல்பாட்டுத் திறனை கணிசமாக மேம்படுத்தும் ஒரு ரயில் பாதை ஆகும்.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:தென்னக இரயில்வே
பகுப்பு:சென்னை தொடருந்து கோட்டம்
மகாத்மா காந்தி நினைவு கல்லூரி

**மகாத்மா காந்தி நினைவுக் கல்லூரி** (*Mahatma Gandhi Memorial College*) என்பது இந்தியாவின் கர்நாடகா மாநிலத்தின் உடுப்பி நகரத்தில் அமைந்துள்ள கலை, வணிகம் மற்றும் அறிவியல் கல்லூரி ஆகும். இக்கல்லூரி  மணிப்பால் பொதுக் கல்வி அகாடமியால் நடத்தப்படுகிறது.  கல்லூரி விளையாட்டு மற்றும்  பாடநெறிக்கு அப்பாற்பட்ட பிற செயல்பாடுகளுக்கும் முக்கியத்துவம் அளிக்கிறது.

## வரலாறு
மகாத்மா காந்தி நினைவுக் கல்லூரியை மருத்துவரும் கல்வியாளருமான டி.எம்.ஏ. பாய் 1949 ஆம் ஆண்டு தொடங்கினார். இக்கல்லூரி சென்னைப்  பல்கலைக்கழகத்துடன் இணைந்து இயங்குகிறது.

## கல்வித் திட்டங்கள்
கலை, வணிகம் மற்றும் அறிவியலில் பாடங்களில் பட்டப்படிப்புகளையும், மங்களூர் பல்கலைக்கழகம் உடன் இணைந்த ஜெர்மன் மொழி மற்றும் கணினி அறிவியலில் பட்டயப் படிப்புகளையும் வழங்குகிறது.  தேசிய மதிப்பீடு மற்றும் அங்கீகார சபையின் முதல்நிலை அங்கீகாரத்தைப் கல்லூரி பெற்றுள்ளது.

## ஆராய்ச்சி
கல்லூரியில் மூன்று ஆராய்ச்சி மையங்கள் உள்ளன; ஒன்று யக்சகானா மற்றும் மற்றொன்று இராட்டிர கவி கோவிந்தா  பாய் ஆராய்ச்சி மையம். இம்மையம் துளு மொழி திட்டத்தைச் செயற்படுத்தி துளு மொழி அகராதியை வெளியிட்டது. கல்லூரி வளாகத்தில் நாட்டுப்புற கலை நிகழ்ச்சிகளுக்கான வட்டார வள மையம் ஒன்றும் உள்ளது. 

## மேற்கோள்கள்

## வெளி இணைப்புகள்

*Official Website

பகுப்பு:கர்நாடகத்தில் கல்வி
டெல்டா கடற்கரை

**டெல்டா கடற்கரை** (*Delta Beach*) கர்நாடகாவின் உடுப்பி மாவட்டத்தில் உள்ள கோடி பெங்கரே என்ற சிறிய கிராமத்தில் அமைந்துள்ளது.  கோடி பெங்க்ரே கடற்கரை என்றும் இக்கடற்கரை அழைக்கப்படுகிறது. சுவர்ணா நதி அரபிக்கடலை சந்திக்கும் முகத்துவாரத்தில் இந்த கடற்கரை அமைந்துள்ளது.

உள்ளூரில் ""குத்ரு"" என்று அழைக்கப்படும் சிறிய தீவுகள் டெல்டா கடற்கரையின் சுற்றுப்புறத்தில் உள்ளன . டெல்டா கடற்கரையில் மீன்வளத்துக்கான சிறிய துறைமுகம் ஒன்று உள்ளது.

## போக்குவரத்து
டெல்டா கடற்கரை உடுப்பியிலிருந்து கோடி பெங்கரே ஊட்டு சாலையில் 9 கிலோமீட்டர் தொலைவில் அமைந்துள்ளது. உடுப்பியில் இருந்து நகரப் பேருந்துகள் கோடி பெங்ரே, கெம்மானு மற்றும் ஊட்டு ஆகிய இடங்களுக்கு அடிக்கடி பயணம் செய்கின்றன. டெல்டா கடற்கரை மால்பே கடற்கரையிலிருந்து 10 கிலோமீட்டர் தொலைவில் உள்ளது.

## கள் கடை
பெங்கரேயில் பல குளிரூட்டப்பட்ட கள் விற்பனைக் கடைகள் உள்ளன.
 இப்பகுதி அங்கு கிடைக்கும் புத்தம்புதிய கடல் உணவுகளுக்கும் பெயர் பெற்றது.

## மேற்கோள்கள்

பகுப்பு:உடுப்பி மாவட்டத்திலுள்ள ஊர்களும் நகரங்களும்
பகுப்பு:கர்நாடகக் கடற்கரைகள்
ஜுவாலாமுகி சட்டமன்றத் தொகுதி

**ஜுவாலாமுகி சட்டமன்றத் தொகுதி** (*Jawalamukhi Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 12 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:காங்ரா மாவட்டம்
நத்தக்காடு

**நத்தக்காடு** (*Naththakkadu*) என்பது தமிழ்நாட்டின் பெரம்பலூர் மாவட்டத்தில் அமைந்துள்ளது. இது 2 ஊராட்சி உறுப்பினர்களைக் கொண்டது. 2011-ஆம் ஆண்டு கணக்கெடுப்பின் படி, மக்கள்தொகை 1,200 பேர் ஆக இருந்தது. இதில் ஆண்கள் 620 பேர் மற்றும் பெண்கள் 580 பேர் உள்ளனர். இது து. களத்தூர் ஊராட்சிக்கு உட்பட்டது ஆகும்.

## மேற்கோள்கள்
 

பகுப்பு:பெரம்பலூர் மாவட்டத்திலுள்ள கிராமங்கள்
எருக்கஞ்சேரி

**எருக்கஞ்சேரி** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில்,  13°07'39.7"N, 80°14'54.2"E (அதாவது, 13.127700°N, 80.248400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள ஒரு புறநகர்ப் பகுதியாகும். பெரம்பூர், வியாசர்பாடி, மூலக்கடை, கொடுங்கையூர், மாதவரம், மணலி, மகாகவி பாரதி நகர் மற்றும் கவிஞர் கண்ணதாசன் நகர் ஆகியவை எருக்கஞ்சேரி பகுதிக்கு அருகிலுள்ள முக்கிய ஊர்களாகும். சென்னையில் வாழ்ந்த எத்திராஜ் சுவாமிகள் சமாதி, அவரது பெயரால் எருக்கஞ்சேரியிலுள்ள எத்திராஜ் சாலையில் அவரது ஆன்மீக பக்தர்களால் நிறுவப்பட்டுள்ளது.

எருக்கஞ்சேரியில் சென்னை மாநகராட்சி பள்ளி ஒன்று உள்ளது. 2015 ஆம் ஆண்டு நடைபெற்ற தேசியக் குத்துச்சண்டை போட்டியில் பன்னிரண்டு வயதுக்குட்பட்டோர் பிரிவில் கலந்து கொண்டு வெண்கலப் பதக்கம் வென்ற பி. கே. அர்ஜுனா இப்பள்ளியில் பயின்றவர் என்பது குறிப்பிடத்தக்கது. டான் போஸ்கோ மெட்ரிகுலேஷன் மேல்நிலைப் பள்ளி மற்றும் St. Joseph மேல்நிலைப் பள்ளி ஆகிய தனியார் பள்ளிகளும் எருக்கஞ்சேரியிலுள்ள பள்ளிகளாகும்.

எருக்கஞ்சேரி பகுதியானது எப்போதும் சுறுசுறுப்புடன் செயல்பட்டுக் கொண்டிருக்கும் மூலக்கடை சந்திப்பு பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. பெரும் வடக்கு வழித்தடம் இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு எருக்கஞ்சேரியை ஒட்டிச் செல்லுகின்றன. அதிக எண்ணிக்கையிலான விரைவு தொடருந்துகளும் சில நிமிடங்கள் பயணிகள் ஏற, இறங்க நின்று செல்லும் பெரம்பூர் தொடருந்து நிலையம் இங்கிருந்து சுமார் 4 கி.மீ. தூரத்தில் அமைந்துள்ளது. இங்கிருந்து சுமார் 6 கி.மீ. தூரத்தில் பேசின் பாலம் சந்திப்பு தொடருந்து நிலையம் அமையப் பெற்றுள்ளது. எருக்கஞ்சேரியிலிருந்து சுமார் 8 கி.மீ. தொலைவில், இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் புரட்சித் தலைவர் டாக்டர் எம். ஜி. ஆர். மத்திய இரயில் நிலையம், 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. சுமார் 26 கி.மீ. தொலைவில் அயல்நாடுகளுக்கும் பயணம் செய்து கொள்ள வசதியாக சென்னை பன்னாட்டு வானூர்தி நிலையம் அமைக்கப்பட்டுள்ளது.

எருக்கஞ்சேரியிலுள்ள முத்துமாரியம்மன் கோயில், விஜயலிங்கேசுவரர் கோயில், காமாட்சியம்மன் வகையறா கோயில், சிங்கார வேலவர் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கும் கோயில்களாகும்.

எருக்கஞ்சேரி பகுதியானது, பெரம்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
1448

ஆண்டு **1448** (**[[ரோம எண்ணுருக்கள்|MCDXLVIII]]**) பழைய யூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* சனவரி 6 &ndash; தென்மார்க்கு, நோர்வே, சுவீடன் மன்னர் பவாரியாவின் கிறித்தோபர் வாரிசின்றி இறந்தார்.
* சூன் 20 &ndash; சுவீடனின் மன்னர் எட்டாம் சார்லசாக கார்ல் நட்சன் பொன்ட் தேர்ந்தெடுக்கப்பட்டார்.
* சூன் 28 &ndash; எட்டாம் சார்லசு சுவீடனின் மன்னராக முடிசூடினார்.
* ஆகத்து 14 &ndash; ஒரானிக் போரில் அல்பேனியா வெனிசைத் தோற்கடித்தது.  
* செப்டம்பர் 28 &ndash; ஓல்டன்பர்கின் கிறித்தியான் முதலாம் கிறித்தியான் என்ற பெயரில் டென்மார்க்கின் மன்னரானார்.
* அக்டோபர் 4 &ndash; அல்பேனியாவிற்கும் வெனிசிற்கும் இடையில் அமைதி ஒப்பந்தம் ஏற்பட்டது.
* அக்டோபர் 17 &ndash; கொசோவோ போர்: உதுமானியரின் மேன்மை காரணமாக அங்கேரியப் படைகள் துருக்கியர்களால் தோற்கடிக்கப்பட்டன.

### நாள் அறியப்படாத நிகழ்வுகள்
* தென்னிந்தியாவில் ரெட்டிப் பேரரசு கிருஷ்ணதேவராயரால் வெற்றி கொள்ளப்பட்டது.
* வத்திக்கான் நூலகத்தை திருத்தந்தை ஐந்தாம் நிக்கொலாசு திறந்து வைத்தார்.

## பிறப்புகள்

## இறப்புகள்
* இரண்டாம் போரோம்மரசத்திரத், அயூத்தியா இராச்சியத்தின் அரசன் (பி. 1389)
* வித்தியாபதி, மைதிலி மொழி கவிஞர் மற்றும் சமஸ்கிருத மொழி எழுத்தாளர் (பி. 1352)

## மேற்கோள்கள்
ஜோலார்பேட்டை சந்திப்பு தொடருந்து நிலையம்

**ஜோலார்பேட்டை சந்திப்பு** (*Jolarpettai Junction railway station*) (நிலையக் குறியீடு: **JTJ**) என்பது இந்தியாவின் தமிழ்நாடு மாநிலத்தில் உள்ள திருப்பத்தூர் மாவட்டத்தில் அமைந்துள்ள தொடருந்து நிலையம் ஆகும். ஜோலார்பேட்டை சந்திப்பு சென்னை மத்திய தொடருந்து நிலையம்-பெங்களூரு நகரத் தொடருந்து பாதையில் பங்காரப்பேட்டை சந்திப்பு வழியாகச் செல்லும் பாதையில் உள்ளது. இதன் வழியாக கிருஷ்ணராஜபுரம் மற்றும் ஜோலார்பேட்டை-சொரனூர் வழியாகச் சேலம், ஈரோடு சந்திப்பு, கோயம்புத்தூர் சந்திப்பு, பாலக்காடு வழியாகக் கேரளா செல்லும் பாதையில் உள்ளது. எனவே சென்னையிலிருந்து மங்களூருக்கு சொரனூர், கோழிக்கோடு மற்றும் கண்ணூர் வழியாக இணைக்கிறது. திருச்சூர், எர்ணாகுளம் மற்றும் கொல்லம் வழியாகச் சென்னையிலிருந்து திருவனந்தபுரம் செல்லும் தொடருந்துகள் இதன் வழியே செல்கிறது.

## தடங்கள்கள்

* காட்பாடி சந்திப்பு- (வடக்கு) இரட்டை மின்மயமாக்கப்பட்ட அகலப்பாதை
*  (மேற்கு) இரட்டை மின்மயமாக்கப்பட்ட அகலப்பாதை
*  நோக்கி (தெற்கு) இரட்டை மின்மயமாக்கப்பட்ட அகலப்பாதை

## தொடருந்துகள்
சுமார் 190 தொடருந்துகள் இங்கு நின்று சேலம் சந்திப்பு, பெங்களூர் நகரம் மற்றும் காட்பாடி சந்திப்புக்குச் செல்கின்றன.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை தொடருந்து  கோட்டத்தில் 17 நிலையங்கள் தேர்ந்தெடுக்கப்பட்டன, ஜோலார்பேட்டை சந்திப்பு தொடருந்து நிலையத்தை புதுப்பிக்கும் பணிக்கு 16 கோடி ரூபாய் ஒதுக்கப்பட்டுள்ளது.

## மேற்கோள்கள்

பகுப்பு:தமிழகத் தொடருந்து சந்திப்புகள்
பகுப்பு:சென்னை தொடருந்து கோட்டம்
பகுப்பு:வேலூர் மாவட்டத்திலுள்ள தொடருந்து நிலையங்கள்
பகுப்பு:Coordinates on Wikidata
மாதவரம் சந்திப்பு

**மாதவரம் சந்திப்பு** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் மாதவரம் புறநகர்ப் பகுதியில், 13°08'40.5" N, 80°13'12.4" E (அதாவது, 13.144590° N, 80.220113° E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள சில முக்கிய சாலைகளின் சந்திப்பு ஆகும். மூலக்கடை வழியாக மாதவரம் செல்லும் பெரும் வடக்கு வழித்தடம், செங்குன்றம் பகுதியிலிருந்து புழல் வழியாக மாதவரம் செல்லும் பெரும் வடக்கு வழித்தடம், அண்ணா நகர் பகுதியிலிருந்து இரட்டை ஏரி சந்திப்பு வழியாக மாதவரம் செல்லும் உள்வட்டச் சாலை, எண்ணூர் பகுதியிலிருந்து மணலி வழியாக மாதவரம் செல்லும் உள்வட்டச் சாலை ஆகியவை சந்திக்கும் இடமே மாதவரம் சந்திப்பு ஆகும்.

மாதவரம் சந்திப்பு முதல் சென்னை வெளி வட்டச் சாலை வரை, சென்னை தடா சாலையில் ஆறு வழித்தட உயர்மட்ட சாலை அமைக்க மத்திய நெடுஞ்சாலைத் துறை அமைச்சரிடம் வேண்டுகோள் விடுக்கப்பட்டுள்ளது.

சென்னையில் இரண்டாம் கட்ட மெட்ரோ இரயில் திட்டத்தின் கீழ், மூன்றாவது வழித்தடமாக சுமார் 45.8 கி.மீ. நீளத்தில் மாதவரம் முதல் சிறுசேரி சிப்காட் வரை அமைக்கப்பட இருக்கிறது. இதற்கான வழித்தடத்தில் மாதவரத்திலிருந்து சுரங்கப்பாதை உருவாக பணிகள் மேற்கொள்ளப்பட்டு வருகின்றன. இத்திட்டத்தின் கீழ் 19.1 கி.மீ. தூரம் சுரங்கப்பாதைகள் கொண்ட வழித்தடமாகவும், 26.7 கி.மீ. உயர்மட்டப் பாதைகள் கொண்ட வழித்தடமாகவும் அமைய இருக்கின்றன. 2026 ஆம் ஆண்டு இறுதிக்குள் பணிகள் முடிக்கப்பட்டு, மெட்ரோ தொடருந்து சேவைகளைத் தொடங்கத் திட்டமிடப்பட்டுள்ளது.

ஐந்தாவது வழித்தடமாக சுமார் 47 கி.மீ. நீளத்தில் மாதவரம் முதல் சோழிங்கநல்லூர் வரை மெட்ரோ இரயில் சேவை வழங்கப்படத் திட்டமிடப்பட்டுள்ளது. மாதவரம் முதல் சோழிங்கநல்லூர் இடையே 46 இரயில் நிலையங்களைக் கொண்டு, சுமார் 41 கி.மீ. தூரத்திற்கு உயர்மட்டப் பாதையாக அமையவிருக்கும் இத்தடத்தில் பாதைகள் அமைக்கத் தேவையான தூண்கள் நூற்றுக்கும் மேற்பட்டு கட்டப்பட்டுள்ளன. மாதவரம் - சோழிங்கநல்லூர் வழித்தடத்தில் சுமார் 5.8 கி.மீ. தூரத்திற்கு சுரங்கப்பாதை அமைக்கும் பணிகள் நடைபெற்று வருகின்றன. மாதவரம் - சோழிங்கநல்லூர் வழித்தடத்திலும், இரட்டை ஏரி சந்திப்பு வரை உயர்மட்டப் பாதைக்கான தூண்கள் மற்றும் தூண்களின் மேல் இணைப்புப் பாதைகள் அமைவதற்கான பணிகள் தொடர்ந்து அளிக்கப்பட்டு வருகின்றன. இவ்வழித்தடத்தில் கொளத்தூர் (இரட்டை ஏரி சந்திப்பு) முதல் வில்லிவாக்கம் (நாதமுனி) வரை சுரங்கப்பாதையாக அமையவிருக்கிறது.

சென்னையின் துணைப் பேருந்து நிலையமாகக் கருதப்படுகிற மாதவரம் புறநகர் பேருந்து நிலையம், இந்தச் சந்திப்பிற்கு அருகிலேயே அமையப் பெற்றுள்ளது. இங்கிருந்து ஆந்திரப் பிரதேசம், தெலங்கானா மாநிலங்களுக்கும் தொலை தூரப் பயணங்களுக்கும் பேருந்து சேவைகள் உள்ளன.

## மேற்கோள்கள்

பகுப்பு:சென்னையின் பாலங்களும் மேம்பாலங்களும் 
பகுப்பு:சென்னை சந்திப்புகள்
பகுப்பு:சென்னை போக்குவரத்து
காங்ரா மக்களவைத் தொகுதி

**காங்ரா மக்களவைத் தொகுதி** (*Kangra Lok Sabha constituency*) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது காங்ரா மாவட்டத்தின் பகுதிகளையும், சம்பா மாவட்டத்தின் பகுதிகளையும் உள்ளடக்கியது.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.

## வென்றவர்கள்

## மேற்கோள்கள்

பகுப்பு:இமாச்சலப் பிரதேச மக்களவைத் தொகுதிகள்
ஆரி புரூக்

**ஆரி செரிங்டன் புரூக்** அல்லது ஹாரி செரிங்டன் புரூக் (Harry Cherrington Brook பிறப்பு: பிப்ரவரி 22, 1999) ஓர் இங்கிலாந்து துடுப்பாட்ட அணி வீரர் ஆவார்,இங்கிலாந்துக்காக சர்வதேசப் போட்டிகளிலும், யார்க்சயர் மாகாணத் துடுப்பாட்ட அணிக்காக  உள்ளூர்ப் போட்டிகளிலும்  விளையாடுகிறார். வலது கை மட்டையாளரான, இவர் வலது கை விரைவு வீச்சாளர் ஆவார். சனவரி 2022இல் இங்கிலாந்துக்காக சர்வதேசப் போட்டிகளில் அறிமுகமானார்  .

## ஆரம்ப கால வாழ்க்கை
புரூக் கீக்லியில் பிறந்தார், ஆனால் வார்ஃபெடேலில் உள்ள பர்லியில் வளர்ந்தார் .இவரது குடும்பத்தினர் சங்கத் துடுப்பாட்டப் போட்டிகளில் தீவிரமாக இருந்தனர்.

மேற்கு யாக்சயரில் உள்ள இல்க்லியில் உள்ள பள்ளியில் கல்வி பயின்றார். 14ஆம் வயதில், கும்ப்ரியாவில் உள்ள உறைவிடப் பள்ளியான *செட்பெர்க்* பள்ளியில் பயில உதவித்தொகை பெற்றார். முன்னாள் தொழில்முறை துடுப்பாட்ட வீரரும், செட்பெர்க் பள்ளித் துடுப்பாட்டப் பயிற்சியாளருமான மார்ட்டின் இசுபெய்டு தனது பள்ளி நாட்களில் புரூக்கின் வாழ்க்கையில் மிகப் பெரிய தாக்கத்தை ஏற்படுத்தியதாக பத்திரிகையாளர் அலெக்ஸ் மேசன் *கிரிக்கெட்டர் இதழில்* தெரிவித்தார்.

## துடுப்பாட்ட வாழ்க்கை

### உள்ளூர்ப் போட்டிகள்
புரூக் சூன் 26, 2016இல் பாக்கித்தான் துடுப்பாட்ட அணிக்கு எதிராக ஹெடிங்லே துடுப்பாட்டத் திடலில் நடைபெற்ற முதல் தரத் துடுப்பாட்டப் போட்டியில்  யார்க்சயர் அணிக்காக அறிமுகமானார்.

### சர்வதேசப் போட்டிகள்
ஆகஸ்ட் 2017இல் இந்தியாவுக்கு எதிரான ஐந்து போட்டிகள் கொண்ட இளையோர் ஒருநாள் தொடரில் இங்கிலாந்து 19 வயதுக்குட்பட்ட துடுப்பாட்ட அணியின் தலைவராக புரூக் இருந்தார்.

டிசம்பர் 2017இல், புரூக் 2018ஆம் ஆண்டிற்கான 19 வயதிற்குட்பட்டோருக்கான உலகக் கிண்ணத்திற்கான இங்கிலாந்து அணியின் தலைவராக நியமிக்கப்பட்டார் . இங்கிலாந்தின் இரண்டாவது குழுப் போட்டியில், வங்காளதேசத்திற்கு எதிராக, ஆட்டமிழக்காமல் 102 ஓட்டங்கள் எடுத்தார், அலெஸ்டர் குக்கிற்குப் பிறகு U19 உலகக் கிண்ணத்தில் நூறு  ஓட்டங்கள் அடித்த இரண்டாவது இங்கிலாந்துத் தலைவர் ஆனார். 239 ஓட்டங்களுடன் இங்கிலாந்து அணிக்காக அதிக ரன் குவித்தவர் ஆனார். பன்னாட்டுத் துடுப்பாட்ட அவை புரூக்கை அணியின் வளர்ந்து வரும் வீரராக அறிவித்தது.

## சான்றுகள்


பகுப்பு:யார்க்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:1999 பிறப்புகள்
மாநிலங்களவைத் தேர்தல்கள் 2017

**மாநிலங்களவைத் தேர்தல்கள் 2017** (*2017 Rajya Sabha elections*) என்பது சூலை 21 மற்றும் ஆகத்து 2017-ல் இந்தியாவில் நடைபெற்ற மாநிலங்களைவைத் தேர்தல்கள் ஆகும். 2017சூலை மற்றும் ஆகத்து 8 ஆகிய தேதிகளில் மூன்று மாநிலங்களில் உள்ள பத்து மாநிலங்களவை உறுப்பினர்களை மாநில சட்டமன்ற உறுப்பினர்களால் தேர்ந்தெடுக்கத் தேர்தல்கள் நடத்தப்பட்டன. கோவா, குசராத் மற்றும் மேற்கு வங்கம் ஆகியவை இந்த ஆறு வருடச் சிறு தேர்தல்கள்/வேட்பு மனு சுழற்சியில் பங்களிக்கும் மாநில சட்டமன்றங்கள். உறுப்பினர்களைத் தேர்ந்தெடுக்க சட்டமன்ற உறுப்பினர்களிடையே ஒற்றை மாற்றத்தக்க வாக்கு ஆகும், அதாவது நியமனங்கள் எதிர்ப்பற்ற போட்டிகளாக இருக்கலாம் (பொதுவாக ஒரு குறிப்பிட்ட கட்சிக்கு அதன் சட்டமன்ற, பொதுத் தேர்தல்களில் அறுதிப் பெரும்பான்மை உள்ள மாநிலங்களில்). இரகசிய வாக்கெடுப்பை விடத் திறந்த வாக்குச்சீட்டு பயன்படுத்தப்படுகிறது. இது பொது ஆய்வுக்கு அனுமதிக்கிறது.

2017ஆம் ஆண்டு ஐந்து இடைத்தேர்தல்கள் நடைபெற்றது. இவற்றில் ஒன்று இடைப்பட்ட மூன்று ஆண்டுகளில் தொடர்புடைய சட்டமன்றத்தின் அமைப்பில் ஏற்பட்ட மாற்றத்தின் காரணமாக ஒரு மாநிலத்தின் இணைப் பிரதிநிதி மாற்றத்தைக் கண்டது.

2017 ஆறாண்டு சுழற்சி கோவாவிற்கு மிகவும் முக்கியத்துவம் வாய்ந்தது. இங்கு அதன் ஒரே மாநிலங்களவை உறுப்பினர் தற்போதைய சட்டமன்ற உறுப்பினர்களால் தேர்ந்தெடுக்கப்பட்டார். குசராத்தின் 11 உறுப்பினர்களில் 3 பேர் மற்றும் 16 உறுப்பினர்களில் 6 பேர் இந்த சுழற்சியில் தேர்ந்தெடுக்கப்பட்டுள்ளனர் (குறுக்கு கட்சி நியமனப் போட்டிகளைப் பார்க்கவும்).

தொடர்புடைய சட்டமன்றங்களின் தற்போதைய பிரபலமான அரசியல் அமைப்பைப் பிரதிபலிக்கும் வகையில் கட்சி அடிப்படையில் முடிவு, முதன்மையாக எந்த மாற்றமும் இல்லை (2017 இல் உள்ள 15 இடங்களில் 12 இடங்கள்). மாநில அரசியல் மாற்றங்களைப் பிரதிபலிக்கும் வகையில் மற்ற மூன்று இடங்கள் மாநிலத் தேர்தல்களில் பாரதிய ஜனதா கட்சிக்கு ஆதரவாக இரண்டு இடைப்பட்ட இடங்கள் கிடைத்தன.

## ஓய்வு பெறும் உறுப்பினர்கள்
பின்வரும் உறுப்பினர்கள் 2017-ல் ஓய்வு பெற்றனர்.

## தேர்ந்தெடுக்கப்பட்ட உறுப்பினர்கள்

### [[கோவா (மாநிலம்)|கோவா]]
கோவாவின் முக்கியக் கட்சி அதன் சட்டமன்றத்தில் சூலை 21, 2017  கோவாவின் ஒரே தொகுதிக்கு வேட்புமனு தாக்கல் செய்தது.

### [[குசராத்து|குஜராத்]]
குஜராத்தில் 3 மாநிலங்களவை இடங்களுக்கு ஆகத்து 8, 2017  அன்று தேர்தல் நடைபெற்றது.

### [[மேற்கு வங்காளம்]]
மேற்கு வங்கத்தில் 6 மாநிலங்களவை உறுப்பினர்கள் போட்டியின்றி தேர்ந்தெடுக்கப்பட்டனர்.

## இடைத்தேர்தல்
திட்டமிடப்பட்ட தேர்தல்களுக்கு மேலதிகமாக, உறுப்பினர்களின் பதவி விலகல் அல்லது மரணத்தால் ஏற்படும் எதிர்பாராத காலியிடங்களும் இடைத்தேர்தல்கள் மூலம் நிரப்பப்படலாம்.

### மேற்கு வங்காளம்

* 29 திசம்பர் 2016 அன்று, மேற்கு வங்கத்தைச் சேர்ந்த திரிணாமுல் காங்கிரஸ் உறுப்பினரான மிதுன் சக்ரவர்த்தி, உடல்நலக் காரணங்களுக்காகத் தனது பதவியை ராஜினாமா செய்தார்.

### ஒடிசா

* 21 மார்ச் 2017 அன்று, ஒடிசாவின் பிஷ்ணு சரண் தாஸ் ஒடிசா மாநில திட்டக் குழுவின் துணைத் தலைவராக நியமிக்கப்பட்ட பிறகு பதவி விலகினார்.

### மணிப்பூர்

* 28 பிப்ரவரி 2017 அன்று, மணிப்பூர் உறுப்பினர் ஹாஜி அப்துல் சலாம் இறந்தார்.

### மத்திய பிரதேசம்

* 18 மே 2017 அன்று, மத்தியப் பிரதேசத்தைச் சேர்ந்த பாரதிய ஜனதா கட்சி உறுப்பினர் அனில் மாதவ் தவே இறந்தார்.

### ராஜஸ்தான்

* 10 ஆகத்து 2017 அன்று, வெங்கையா நாயுடு இந்தியாவின் துணை ஜனாதிபதியாக தேர்ந்தெடுக்கப்பட்டதால், ராஜஸ்தானின் மாநிலங்களவை உறுப்பினர் பதவியை ராஜினாமா செய்தார்.

## மேற்கோள்கள்
 
 

பகுப்பு:மாநிலங்களவைத் தேர்தல்கள்
நரிசிம்ம தபனிய உபநிடதம்

**நரிசிம்ம தபனிய உபநிடதம்** (*Nrisimha Tapaniya Upanishad*; नृसिंह तापनीय उपनिषद्) என்பது சமசுகிருதத்திலுள்ள ஒரு சிறிய உபநிடத உரையாகும். அதர்வண வேதத்துடன் இணைக்கப்பட்ட 31 உபநிடதங்களில் ஒன்றாகும். இது வைணவ உபநிடதங்களில் ஒன்றாக வகைப்படுத்தப்பட்டுள்ளது.  பூர்வ தபனிய உபநிடதம், உத்தர தபனிய உபநிடதம் என இரண்டு பகுதிகளாக வழங்கப்பட்டுள்ளது.வைணவர்களின் நரசிம்ம பிரிவின் முக்கிய மறைகளில் உருவாக்கியது.

ஆன்மா, ஓம், பிரம்மம், விஷ்ணு, நரசிம்மர் என நான்கு அடையாளத்தை வலியுறுத்துகிறது.  உபநிடதம் இருக்கு வேத வசனங்களுடன் ஆரம்பிக்கிறது. தனித்துவத் தத்துவத்தின் அடித்தளம், இதன் பாணி ஆகியவை இராமனுக்கு அர்ப்பணிக்கப்பட்டுள்ள பிற வைணவ உபநிடதங்களைப் போலவே காணப்படுகிறது.

நரிசிம்ம மந்திரம், அதன் நான்கு துணை மந்திரங்களுடன், "மந்திரராஜா" என்ற அடைமொழியுடன் உச்சரிக்கப்படுகிறது. இந்த உபநிடதம் முழுவதும் மீண்டும் மீண்டும் வலியுறுத்தப்படும் முதன்மையான துதியாக "ஓம்" என்ற மந்திரம் உள்ளது. நரிசிம்ம மந்திரம் மற்றும் தொடர்புடைய துதிகளைப் பற்றியும் உரை விவாதிக்கிறது.

இந்த உரை ***நரசிம்ம-தபனி உபநிஷத்*** மற்றும் ***நரிசிம்மதபனோபனிஷத்*** (    ) என்றும் குறிப்பிடப்படுகிறது. )

## காலம்
நரசிம்ம-தபனி உபநிடத உரை இயற்றப்பட்ட காலம் பற்றி தெளிவாக இல்லை. பதஞ்சலி முனிவரின் சீடர்களில் ஒருவரான கௌடபாதர் இதைப் பற்றிக் குறிப்பிட்டுள்ளார்.

## உள்ளடக்கம்
உபநிடதத்தின் ஆரம்பப் பாடல்கள் தேவர்கள், இந்திரன், சூரியன் மற்றும் கருடன் ஆகியோரை தீமைகளை அழிப்பவர்களாகவும், ஆசீர்வாதத்தை அளிப்பவர்களாகவும் கூறுகிறது. வாழ்நாளை அனுபவிக்க இவர்களை வணஙக வேண்டும் எனவும் கூறுகிறது. மேலும், பிருகஸ்பதியை பிரார்த்தனை செய்வதால் ஆரோக்கியம், செழிப்பு மற்றும் அமைதியை வழங்குவார் என்றும் கூறுகிறாது. பிரார்த்தனை அல்லது பக்தியின் தெய்வமான பிருகஸ்பதி, ஆரோக்கியம், செழிப்பு மற்றும் அமைதியை வழங்குவதாகவும் கூறுகிறது.
[thumb| நரசிம்ம தபனிய உபநிடதம் [சக்ராயுதம்|சுதர்சன சக்கரத்தை விவரிக்கிறது.]]

## சான்றுகள்

## உசாத்துணை
*
*
*
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
தர்சன் சிங் யாதவ்

**தர்சன் சிங் யாதவ்** (*Darshan Singh Yadav*) சமாஜ்வாதி கட்சியைச் சேர்ந்த இந்திய அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக 2012 முதல் 2018 வரை பதவியிலிருந்தார். இவர் இளம் வணிகவியல் பட்டத்தினை, ஆக்ரா பல்கலைக்கழகத்தின் கீழ் உள்ள ஏ. கே. கல்லூரியில் முடித்துள்ளார். இவர் 30 ஆகத்து 2018 அன்று இறந்தார்.

## மேற்கோள்கள்

## வெளி இணைப்புகள்

* விரிவான விவரம்: ஸ்ரீ தர்ஷன் சிங் யாதவ் 
பகுப்பு:2018 இறப்புகள்
பகுப்பு:1944 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பாசிர் பூத்தே

**பாசிர் பூத்தே** (மலாய் மொழி: *Pasir Puteh*; ஆங்கிலம்: *Pasir Puteh *; சீனம்: 巴西富地; ஜாவி: ڤباسير بوتيه) என்பது மலேசியா, கிளாந்தான், பாசீர் பூத்தே மாவட்டத்தில் உள்ள ஒரு நகரம். பாசிர் பூத்தே எனும் பெயரில் ஒரு மாவட்டமும் உள்ளது. நாடாளுமன்றத் தொகுதியின் பெயரும் பாசிர் பூத்தே. 

கிளாந்தான் மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் *(Semerak River)* கரையில் பாசிர் பூத்தே நகரம் அமைந்துள்ளது. அதே சமயத்தில் பாசீர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.

## வரலாறு

இந்த இடம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் *(Pangkalan Limbungan)* என்று அழைக்கப்பட்டது. கிளாந்தான் மாநிலத்தின் நான்காம் சுல்தான் முகம்மது *(Sultan Muhammad IV)* இங்கு வருகை தந்த பிறகு, பாசிர் பூத்தே நகரம் அதன் பெயரைப் பெற்றது. 

செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே (*Pasir Puteh*) என்று அறிவித்தார். பாசிர் பூத்தே என்பது ஒரு மலாய்ச் சொல். வெள்ளை மணல் என்று பொருள்.

## மேற்கோள்கள்

பகுப்பு:கிளாந்தான்
பகுப்பு:கிளாந்தான் நகரங்கள்
பகுப்பு:மலேசிய நகரங்கள்‎